Heikki Kovalainen|  |
| Karjera Formulėje 1 |
| Tautybė | Suomija Suomis |
| Komanda | {{{Komanda}}} |
| Dalyvauta GP | 61 |
| Čempionas | 0 |
| Pergalių | 1 |
| Podiumai | 4 |
| Pole pozicijos | 1 |
| Greičiausių ratų | 2 |
| Pirmas GP | 2007 m. Australijos Grand Prix |
| Pirmoji pergalė | 2008 m. Vengrijos Grand Prix |
| Paskutinė pergalė | 2008 m. Vengrijos Grand Prix |
| Paskutinis GP | 2010 m. Abu Dabio Grand Prix |

**Heikis Kovalainenas** (suom. *Heikki Kovalainen*; g. 1981 m. spalio 19 d. Suomussalmi, Suomija) – suomių Formulės 1 lenktynininkas.

Suomis debiutavo Formulės 1 lenktynėse 2007 metais Renault ekipoje. Nuo 2008 metų sezono jis atstovavo McLaren komandai, būdamas Lewis Hamiltono komandos draugas. Su komanda jis turėjo kontraktą visam 2009 metų sezonui. Šiuo metu Kovalainen atstovauja Lotus ekipai. Jis tapo 100-tuoju lenktynininku, pelniusiu pergalę Formulės 1 istorijoje.

Karjera
-------

### Karjeros pradžia

Kovalaineno karjera, kaip ir daugelio Formulės 1 pilotų, prasidėjo nuo kartingų. Suomis jais lenktyniavo nuo 1991 iki 2000 metų.

### Prieš Formulę 1

Suomis savo profesionalo karjerą pradėjo Didžiosios Britanijos Formula Renault čempionate 2001 metais, iš karto po to, kai kitas suomis Kimi Raikkonenas laimėjęs šį čempionatą pradėjo savo karjerą Formulėje 1 su Sauber ekipa.

Pirmajame savo sezone Heikkis pelnė dvi pergales ir baigė sezoną 5 vietoje. 2002 metais jis perėjo į aukštesnį Didžiosios Britanijos Formula 3 čempionatą, kuriame savo pergalių skaičių padidino iki 5, to jam užteko sezoną baigti 3 vietoje.

2003 metais suomis perėjo į World Series by Nissan čempionatą. Pirmajame sezone jis pelnė vos vieną pergalę, tačiau 2004 metais, jų pelnęs 6, jis tapo čempionu.

2005 metais Kovalainenas perėjo į GP2 čempionatą, vadinamą tiltu į Formulę 1. Suomis laimėjo patį pirmąjį GP, tačiau kovoje dėl čempiono titulo susigrūmė su Nico Rosbergu ir jam pralaimėjęs 15 taškų liko antras.

### Formulė 1

Heikkis 2008 m. Ispanijos Grand Prix metu
2007 metais iš Renault ekipos pasitraukus du kartus čempionui Fernando Alonso, į jo vietą atėjo Heikki Kovalainenas. Pirmose savo lenktynėse Australijoje jis finišavo tik 10 vietoje, tačiau vėliau savo rezultatus tik gerino. Su Renault ekipa jis pasiekė aukščiausią sezone antrąją vietą bei pelnė 30 taškų – sezoną baigdamas 7 vietoje.

2007 m. pabaigoje buvo paskelbta, jog Heikkis pereina į McLaren ekipą, o iš pastarosios į Renault grįžta Alonso. Naujasis Heikkio komandos draugas tapo britas Lewis Hamiltonas.

Su McLaren ekipa 2008 metų sezone suomis pasiekė tris podiumus, o iš jų pelnė ir pirmąją savo pergalę – Vengrijos GP metu. Sezoną suomis baigė turėdamas 53 taškus bei užimdamas galutinę 7 vietą.

Formulės 1 rezultatai
---------------------

| Metai | Komanda | Taškai | Vieta |
| --- | --- | --- | --- |
| 2010 | Lotus | 0 | 20 |
| 2009 | McLaren | 22 | 12 |
| 2008 | McLaren | 53 | 7 |
| 2007 | Renault | 30 | 7 |
|

Nuorodos
--------

* Heikki Kovalainen oficiali svetainė Archyvuota kopija 2007-01-24 iš Wayback Machine projekto.
* Heikki Kovalaineno karjera, statistiniai duomenys Archyvuota kopija 2010-03-28 iš Wayback Machine projekto.

|  |  |
| --- | --- |
|  | **Vikiteka: Heikki Kovalainen** – vaizdinė ir garsinė medžiaga  |